## Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

### NN 54/2014 (30.4.2014.), Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

1027

Na osnovi odredbi članka 87. Zakona o obveznom zdravstvenom osiguranju (»Narodne novine« broj 80/13. i 137/13.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09., 33/10, 8/11. 18/13. i 1/14.) Upravno vijeće Hrvatskog zavoda za zdravstveno osiguranje na 60. sjednici održanoj 26. ožujka 2014. godine uz suglasnost ministra zdravlja, a prema prethodno pribavljenom mišljenju nadležnih komora donijelo je

ODLUKU

O IZMJENAMA I DOPUNAMA ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine« 156/13.,11/14., 12/14. i 34/14.) u članku 60. stavku 1. ispod Tablice 1.1. Godišnja vrijednost standardnog tima za djelatnost opće/obiteljske medicine, tekst pod oznakom: »\*« mijenja se i glasi:

»\*na svakih 5 članova skupne prakse mogu se ostvariti sredstva za 40 satno tjedno radno vrijeme dodatne medicinske sestre/medicinskog tehničara u maksimalnom iznosu od 77.450,44 kuna.

Sredstva za svakog pojedinog člana skupne prakse koji koriste usluge/sudjeluju u plaćanju dodatne medicinske sestre/medicinskog tehničara utvrđuju se ovisno o sklopljenom ugovoru o radu s med. sestrom/medicinskim tehničarom, međusobno sklopljenim ugovorima članova skupne prakse kao i brojem članova skupne prakse koji koriste usluge/sudjeluju u plaćanju dodatne med. sestre/med (iznos se umanjuje proporcionalno broju članova skupne prakse koji koriste usluge/sudjeluju u plaćanju dodatne med. sestre (med. tehničara).«

Članak 2.

U tablici iz članka 62. stavka 1. iza šifre: OM046 dodaju se nove šifre: OM047, OM048, OM049 i OM050 s podacima kako slijedi:

»

|  |  |  |  |
| --- | --- | --- | --- |
| OM047 | Preventivni program »Zdravo starenje« – edukacija (za grupu se evidentira 1x) | P | 0,82 |
| OM048 | Preventivni program »Zdravo starenje« – vježbaonica (za grupu se evidentira 1x) | P | 1,05 |
| OM049 | Preventivni program »Prevencija raka kože« – edukacija | P | 0,82 |
| OM050 | Preventivni program »Prevencija raka kože« – pregled | P | 1,35 |

«.

Članak 3.

U članku 63. stavku 2. u Tablici I. razina-postupci za koje nije potrebna dodatna oprema i/ili dodatna edukacija pod šifrom: OM194 Prijava ozljede na radu briše se tekst pod oznakom »\*« te se iza šifre: OM197 dodaje nova šifra: OM198 s podacima kako slijedi:

»

|  |  |  |  |
| --- | --- | --- | --- |
| OM198 | Vođenje panela rasta i uhranjenosti djeteta | P | 0,1 |

«.

Članak 4.

U članku 67. stavku 1. ispod Tablice 1.2. Godišnja vrijednost standardnog tima za djelatnost zdravstvene zaštite predškolske djece, tekst pod oznakom: »\*« mijenja se i glasi:

»\*na svakih 5 članova skupne prakse mogu se ostvariti sredstva za 40 satno tjedno radno vrijeme dodatne medicinske sestre/medicinskog tehničara u maksimalnom iznosu od 77.450,44 kuna.

Sredstva za svakog pojedinog člana skupne prakse koji koriste usluge/sudjeluju u plaćanju dodatne medicinske sestre/medicinskog tehničara utvrđuju se ovisno o sklopljenom ugovoru o radu s med. sestrom/medicinskim tehničarom, međusobno sklopljenim ugovorima članova skupne prakse kao i brojem članova skupne prakse koji koriste usluge/sudjeluju u plaćanju dodatne med. sestre/med (iznos se umanjuje proporcionalno broju članova skupne prakse koji koriste usluge/sudjeluju u plaćanju dodatne med. sestre (med. tehničara).«

Članak 5.

U članku 70. stavku 2. u Tablici DTP I. razine-postupci za koje nije potrebna dodatna oprema i/ili dodatna edukacija iza šifre: PD169 dodaje nova šifra: PD170 s podacima kako slijedi:

»

|  |  |  |  |
| --- | --- | --- | --- |
| PD170 | Vođenje panela rasta i uhranjenosti djeteta | P | 0,1 |

«.

Članak 6.

Tablica iz članka 72., stavka 2. mijenja se i glasi:

»

|  |  |  |  |  |
| --- | --- | --- | --- | --- |
| Redni broj | QI | Opis | Obuhvat | Vrednovanje novčanog iznosa u % |
| 1 | Postotak prvih sistematskih pregleda dojenčeta do 2. mjeseca života | Dojenčad u skrbi (koji imaju MBO) do 2 mjeseca života imaju zabilježen DTP – PD163 | 70% | 30% |
| 2 | Panel rasta i uhranjenosti djeteta | Prati se mjesečno | Prosječno jedan panel mjesečno | 55% |
| 3 | PD042 | Sudjelovanje u radu peer grupe\* | Jednom mjesečno/10 godišnje | 15% |

\*obvezno prethodno, putem utvrđene Izjave, prijaviti Zavodu

«.

Članak 7.

U članku 74. stavku 1. ispod Tablice 1.3. Godišnja vrijednost standardnog tima za djelatnost zdravstvene zaštite žena, tekst pod oznakom: »\*« mijenja se i glasi:

»\*na svakih 5 članova skupne prakse mogu se ostvariti sredstva za 40 satno tjedno radno vrijeme dodatne medicinske sestre/medicinskog tehničara u maksimalnom iznosu od 77.450,44 kuna.

Sredstva za svakog pojedinog člana skupne prakse koji koriste usluge/sudjeluju u plaćanju dodatne medicinske sestre/medicinskog tehničara utvrđuju se ovisno o sklopljenom ugovoru o radu s med. sestrom/medicinskim tehničarom, međusobno sklopljenim ugovorima članova skupne prakse kao i brojem članova skupne prakse koji koriste usluge/sudjeluju u plaćanju dodatne med. sestre/med (iznos se umanjuje proporcionalno broju članova skupne prakse koji koriste usluge/sudjeluju u plaćanju dodatne med. sestre (med. tehničara).«

Članak 8.

U članku 81. stavku 1. ispod Tablice 1.4. Godišnja vrijednost standardnog tima za djelatnost dentalne zdravstvene zaštite (polivalentne), tekst pod oznakom: »\*« mijenja se i glasi:

»\*na svakih 7 članova skupne prakse mogu se ostvariti sredstva za dodatnog doktora dentalne medicine u maksimalnom iznosu od 156.129,79 kuna.

Sredstva za svakog pojedinog člana skupne prakse koji koriste usluge/sudjeluju u plaćanju dodatnog doktora dentalne medicine utvrđuju se ovisno o sklopljenom ugovoru o radu s doktorom dentalne medicine, međusobno sklopljenim ugovorima članova skupne prakse kao i brojem članova skupne prakse koji koriste usluge/sudjeluju u plaćanju dodatnog doktora dentalne medicine (iznos se umanjuje proporcionalno broju članova skupne prakse koji koriste usluge/sudjeluju u plaćanju dodatnog doktora dentalne medicine).«

Članak 9.

U članku 96. briše se stavak 3.

Članak 10.

U članku 97. stavku 2. tekst: »na osnovi posebnog odobrenja Direkcije Zavoda« zamjenjuje se tekstom: »na osnovi posebnog odobrenja regionalnog ureda Zavoda«.

Članak 11.

U članku 99. stavku 2. u Tablici 2.2. Cijene dijagnostičko-terapijskih postupaka –DTP – specijalističko-konzilijarna zdravstvena zaštita, pod šifrom: »OFT01« broj »59,69« zamjenjuje se brojem: »57«, a pod šifrom: »OFT02« broj »78,59« zamjenjuje se brojem: »95,11« .

Članak 12.

Ova Odluka stupa na snagu osmog dana od dana objave u »Narodnim novinama«, osim odredbi članka 3., 5. i 6. ove Odluke koji stupaju na snagu 1. svibnja 2014. godine.

Klasa: 025-04/14-01/84

Urbroj: 338-01-01-14-1

Zagreb, 26. ožujka 2014.

Predsjednik

Upravnog vijeća Hrvatskog zavoda

za zdravstveno osiguranje

prim. mr. sc. Marijan Cesarik, dr. med., v. r.

54 30.04.2014 Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

54 30.04.2014 Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

Odluka, NN 54/2014-1027
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)